สถานการณ์โควิด ฉุดดัชนีความเชื่อมั่นผู้ประกอบการ Modern Trade ไตรมา 264 ลดลงต่ำสุดในรอบ 3 ปี
นายธนวรรธน์ พลวิชัย อธิการบดีมหาวิทยาลัยหอการค้าไทย และประธานที่ปรึกษาศูนย์พยากรณ์เศรษฐกิจและธุรกิจมหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้ประกอบการ Modern Trade หรือธุรกิจค้าปลีกสมัยใหม่ ไตรมาสที่ 2 ปี 2564 จากกลุ่มตัวอย่าง  120 ตัวอย่างทั่วประเทศ พบว่า ดัชนีปรับตัวลดลงต่ำสุดในรอบ 3 ปีมาอยู่ที่ระดับ 45.3 เนื้องจากสถานการณ์การแพร่ระบาดของโควิด-19 ที่มีจำนวนผู้ติดเชื้อรายวันและผู้เสียชีวิตสูงขึ้นต่อเนื่อง  ทำให้ภาครัฐต้องออกมาตรการล็อคดาวน์ในพื้นที่สำคัญทางเศรษฐกิจ โดยภาพรวมผลกระทบทางเศรษฐกิจตั้งแต่ต้นปีจนถึงปัจจุบัน มีจำนวนไม่ต่ำกว่า 5-8 แสนล้านบาท และในช่วงของการล็อกดาวพื้นที่ 29 จังหวัด ประเมินจะมีผลกระทบทางเศรษฐกิจประมาณ 4-5 แสนบาทต่อเดือน สำหรับข้อเสนอแนะของผู้ประกอบการต้องการให้รัฐบาลเร่งฉีดวัคซีนให้กับประชาชนทุกกลุ่มเพื่อควบคุมสถานการณ์การแพร่ระบาด รวมถึงออกมาตรการกระตุ้นเศรษฐกิจด้านการจับจ่าย อาทิ การนำโครงการช็อปช่วยชาติ กลับมาใช้ใหม่โดยไม่จำกัดหมวดสินค้า รวมถึงให้ผู้ประกอบการได้เข้าถึงการช่วยเหลือด้านการเงินอย่างเร่งด่วนด้านนางสาวชลิดา จันทร์สิริพงศ์ กรรมการและเลขานุการกลุ่มค้าปลีกและบริการ สภาหอการค้าแห่งประเทศไทย กล่าวว่า จากมาตรการเข้มงวดเกี่ยวกับการเดินทางในพื้นที่ 29  จังหวัด ทำให้มีผลกระทบต่อยอดขายของ Modern Trade กว่าร้อยละ 70 ของของยอดขายทั้งประเทศ โดยในช่วง 16 เดือนที่ผ่านมายอดขายของกลุ่มธุรกิจลดลงไปแล้วกว่า 270,000 ล้านบาท จากปกติยอดขายอยู่ที่ 4.4 ล้านบาท และขณะนี้ซัพพลายเชน ด้านการผลิตสินค้าต่างๆ  ระบุ เริ่มมีได้รับผลกระทบ หลังจากหลายโรงงานประสบกับปัญหาเรื่องของแรงงาน แต่อย่างไรก็ตามผู้ประกอบการยังคงตรึงราคาสินค้าอุปโภคบริโภคที่จำเป็นเพื่อไม่ให้ส่งผลกระทบต่อประชาชน ส่วนมาตรการช่วยเหลือผู้ประกอบการต้องการให้รัฐบาลเข้ามาสนับสนุนด้านยอดขายโดยเฉพาะในกลุ่มนิติบุคคลที่เป็นเอสเอ็มอีรายย่อย ให้สามารถเข้าร่วมโครงการคนละครึ่งเพื่อเพิ่มยอดขาย รวมถึงลดการจัดเก็บภาษีที่ดินและภาษีการค้า ออกไปจนถึงปี 2565 และสนับสนุนค่าสาธารณูปโภคต่างๆ ให้แก่ผู้ประกอบการ เพื่อรักษาการจ้างงานในภาพรวมของทั้งประเทศ